ШҚО-да қызылша жұқтырғандар саны 200-ден асты
DATE: 04:12, 04 Наурыз 2024 | GMT +5
TITLE: ШҚО-да қызылша жұқтырғандар саны 200-ден асты
URL: https://kaz.inform.kz/news/shko-da-kizilsha-zhuktirgandar-sani-200-den-asti-9154b2/
META: DATE: 04:12, 04 Наурыз 2024 | GMT +5
TOTAL WORDS: 132
AUTHOR(S):
TEXT: Бүгінгі таңда өңір бойынша 219 адам қызылша жұқтырды. Науқастардың 49, 3%-ы ересектер, 35, 1%-ы 14 жасқа дейінгі балалар, 15, 5%-ы жасөспірімдер. «Сырқаттанғандардың дені екпе алмағандар немесе вакцинация туралы мәліметтері жоқ адамдар. Нақты айтқанда, 7 адам - жоспарлы вакцинация жасына жетпегендер, 24 пациент медициналық қарсы көрсетілімдерге байланысты екпе салдырмағандар, 33 адам вакцинациядан бас тартқандар, 4 науқас екпе алу мүмкіндігін өткізіп алғандар. Ал 44 адам вакцина алса да ауырса, 107 адамның иммундық мәртебесі белгісіз», - дейді ШҚО Санитарлық-эпидемиологиялық бақылау департаменті басшысының орынбасары Сәуле Слямғазина. Оның айтуынша, өткен жылдың 6 қарашасынан бастап 6-11 айлық балаларға қызылшаға, қызамыққа және паротитке қарсы вакцина салу науқаны жүргізілуде. Желтоқсан айынан егу мәртебесіне қарамастан 2-4 жастағы балалар да вакцина алуда. Сол уақыттан бастап осыған дейін облыс бойынша 6-дан 11 айға дейінгі 3482 бала, 2-4 жастағы 19 935 бала екпе салдырды
